EkBass/fiwiki-20250220-pages-articles huggingface dataset:
Perhonjärvi (Tammela)

Perhonjärvi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee. == Maantiede == Järven pinta-ala on 20 hehtaaria ja sen pituus on 950 metriä ja leveys 380 metriä. Siihen on yhdistetty kaksitoista ojaa. Niistä saa alkunsa noin 1,9 kilometriä pitkä oja Ruostejärveen. Järven rantaviiva on 2,4 kilometriä pitkä ja sen eteläranta on pääosin moreenipohjaista metsämaastoa ja muut rannat ovat suota. Keskellä perhonjärveä on pieni saari. Rannoille on rakennettu yksitoista loma-asuntoa, joille johtaa tiet Portaalta tai Liesjärveltä. == Historia == Vuoden 1855−56 Kalmbergin kartastossa järven nimi kirjoitettiin "Pärrhujärvi". == Lähteet == Luokka:Tammelan järvet Luokka:Tapolan–Kyynärän valuma-alue
Jegor Mehontsev

Jegor Leonidovitš Mehontsev (, s. 14. marraskuuta 1984 Asbest) on venäläinen ammattilaisnyrkkeilijä, entinen amatöörinyrkkeilijä ja olympiavoittaja. 185 senttimetriä pitkä vasenkätinen Mehontsev kilpailee nykyisin raskaassa keskisarjassahttp://boxrec.com/list_bouts.php?human_id=669242&cat;=boxer. == Ura == Mehontsev voitti olympiakultaa vuoden 2012 kesäolympialaisista Lontoosta raskaasta keskisarjastahttp://www.sports- reference.com/olympics/athletes/me/yegor-mekhontsev-1.html . MM-kilpailuista Mehontsevilla on raskaan sarjan kulta vuodelta 2009 ja raskaan keskisarjan pronssi vuodelta 2011. EM-kilpailuista hän on saavuttanut kaksi kultaa raskaasta sarjasta. Mehontsev siirtyi ammattilaiseksi vuonna 2013. Hän voitti ensimmäisessä ottelussaan Yhdysvaltain PJ Cajigasin teknisellä tyrmäyksellä. Mehontsev on voittanut jokaisen kahdeksasta ammattilaisottelustaan. == Lähteet == Luokka:Venäläiset nyrkkeilijät Luokka:Vuonna 1984 syntyneet Luokka:Elävät henkilöt
Leppilammi

Leppilammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee. == Maantiede == Soikean muotoisen järven pinta-ala on 16 hehtaaria ja sen halkaisija on 530 metriä. Siihen laskee yksi metsäoja, mutta sillä ei ole laskuojaa. Järven rantaviiva on 1,7 kilometriä pitkä ja sen ranta on puoliksi moreenipohjaista metsämaastoa ja puoliksi harjun selkää. Järvi sijaitsee Ruostejärven kyljessä kiinni ja järviä erottaa vain kaareva harjunselänne. Ruostejärven vesitalous on riippuvainen pohjavedestä, joka täyttää tai vaihtoehtoisesti tyhjentää sitä vedenpinnan korkeuden mukaisesti. Järven rannalle harjumuodostuman päälle on rakennettu Eerikkilän urheiluopisto. Järvessä on neljä pientä saarta. Muille rannoillakin on rakennuksia, joille pääseen valtatieltä 2 yhdystien 2824 kautta. == Historia == Vuoden 1855−56 Kalmbergin kartastossa järven nimi kirjoitettiin "Läppä lampi". == Lähteet == Luokka:Tammelan järvet Luokka:Tapolan–Kyynärän valuma-alue
Samuel Umtiti

Samuel Yves Um Titi tunnetaan nimellä Samuel Umtiti (s. 14. marraskuuta 1993 Yaoundé) on kamerunilais-ranskalainen jalkapalloilija. Hänen pelipaikkansa on keskuspuolustaja. Umtiti edustaa Ranskan pääsarjassa Ligue 1:ssa pelaavaa Lilleä.Samuel Umtiti Transfermarkt-sivustolla == Seurajoukkueura == Umtiti nostettiin Lyonin junioreista seuran B-joukkueeseen kesällä 2010 ja edustusjoukkueeseen seuraavana kesänä. Ensiesiintymisensä Ligue 1:ssä hän teki 14. tammikuuta 2012, kun Lyon hävisi vieraissa Montpellier’lle 0–1. Ensimmäisestä ottelustaan lähtien Umtiti kuului Lyonin runkopelaajiin. Hän pelasi kauden 2011–2012 kevätpuoliskolla yhteensä 12 sarjaottelua, ja seuraavien neljän kauden aikana yhteensä 119 sarjaottelua. Umtiti voitti Lyonissa Ranskan cupin kaudella 2011–2012 ja Trophée des Championsin vuonna 2012 sekä saavuttanut kaksi toista sijaa Ranskan liigacupissa (2011–2012, 2013–2014).Samuel Umtiti Soccerway-sivustolla Heinäkuussa 2016 Umtiti teki viiden vuoden sopimuksen FC Barcelonan kanssa. Hän pelasi avauskokoonpanossa heti kauden 2016–2017 ensimmäisessä sarjaottelussa Real Betisiä vastaan. Kahden ensimmäisen Barcelona-kautensa aikana hän on pelannut kaikkiaan 50 Primera Divisiónin ottelua. Hän on voittanut Espanjan-mestaruuden kaudella 2017–2018, Espanjan cupin 2016–2017 ja 2017–2018 sekä Espanjan supercupin 2016. == Maajoukkueura == Maajoukkuetasolla Umtiti on edustanut Ranskaa kaikissa juniori-ikäluokissa alle 17-vuotiaista alle 21-vuotiaisiin. Hän oli voittamassa alle 20-vuotiaiden maailmanmestaruutta Turkissa 2013. Umtiti valittiin Ranskan jalkapallomaajoukkueeseen ensimmäisen kerran ystävyysotteluun Kamerunia vastaan toukokuussa 2016. Hän ei kuitenkaan pelannut ottelussa. Ensimmäisen maaottelunsa hän pelasi saman vuoden EM- kilpailujen puolivälieräottelussa Islantia vastaan. Hän pelasi täydet minuutit kisojen kolmessa viimeisessä ottelussa mukaan lukien tappiollinen loppuottelu Portugalia vastaan. Umtiti teki ensimmäisen maaottelumaalinsa ystävyysottelussa Englantia vastaan kesäkuussa 2017. Hän kuului maailmanmestaruuden voittaneeseen Ranskan joukkueeseen Venäjän MM-kilpailuissa 2018. Hän pelasi kaikki ottelut kokonaisuudessaan pois lukien alkulohkon ottelu Tanskaa vastaan, jonka hän istui penkillä. == Saavutukset == Lyon: * Ranskan cup: 2011–2012 * Ranskan liigacup: toinen sija 2011–2012, 2013–2014 * Trophée des Champions: 2012–2013 Barcelona * Primera División: 2017–2018 * Espanjan cup: 2016–2017, 2017–2018 * Supercopa de España: 2016 Ranskan maajoukkue: * MM-kilpailut: kultaa 2018 * Alle 20-vuotiaiden MM- kilpailut: kultaa 2013 * EM-kilpailut: hopeaa 2016 == Lähteet == == Aiheesta muualla == Luokka:Ranskalaiset jalkapalloilijat Luokka:Jalkapallon maailmanmestarit Luokka:Vuonna 1993 syntyneet Luokka:Elävät henkilöt
Tuomas Mustonen

Tuomas Mustonen (s. 4. kesäkuuta 1985 Helsinki) on suomalainen jalkapalloilija, joka kaudella 2017 edustaa Kakkosessa pelaavaa Gnistania.Pelipaikaltaan Mustonen on hyökkääjä. Hän on ollut tehokas maalintekijä pelaamissaan alasarjaotteluissa.Urheilusanomat, Veikkausliigaopas 2015 == Ura == Mustonen aloitti uransa Kolmosen FC POHUssa, jota hän edusti vuoteen 2005 asti.https://www.palloliitto.fi/uutiset/miesten-ykkonen/tuomas- mustonen-hifkhon Vuonna 2006 Mustonen siirtyi Kakkosen IF Gnistaniin. Hän edusti seuraa kaksi kautta ja siirtyi vuonna 2008 Ykkösessä pelanneeseen Käpylän Palloon. Hän palasi yhden kauden jälkeen Gnistaniin, jossa pelasi vuoteen 2013 asti. Gnistan-aikanaan Mustonen oli kahdesti Kakkosen lohkonsa paras maalintekijä, vuosina 2011 ja 2013. Yhteensä hän teki Gnistanin sarjaotteluissa 93 maalia.http://www.gnistan.fi/2013/10/gnistan-palkitsi- kauden-onnistujia/ Kaudeksi 2014 Mustonen siirtyi Ykköseen nousseeseen HIFK Fotbolliin. Hän pelasi kaudella 2014 Ykkösessä 20 ottelua tehden kahdeksan maalia, kun HIFK nousi Veikkausliigaan voitettuaan Ykkösen mestaruuden.http://nr.soccerway.com/players/tuomas-mustonen/31754/ Mustonen debytoi Veikkausliigassa huhtikuussa 2015 IFK Mariehamnia vastaan. Mustonen on pelannut myös futsalia FC POHU/MHP C.F:n riveissähttps://www.palloliitto.fi/uutiset/futsal/fc-pohumhp-cf-pelaa- historiansa-toista-kertaa-futsal-cupin-lopputurnauksessa . == Lähteet == Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Ruostejärvi

Ruostejärvi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan–Kyynärän valuma-alue sijaitsee. == Maantiede == Järven pinta-ala on 174 hehtaaria ja sen pituus on 2,4 kilometriä ja leveys 1,6 kilometriä. Siihen laskee 14 metsäojaa. Järven luusua sijaitsee Myllylahdessa järven kaakkoisrannalla, josta saa alkunsa 3,2 kilometriä pitkä Ruostejoki, joka laskee Tapolanjärveen. Järven rantaviiva on 12 kilometriä pitkä ja sen ranta on pääosin moreenipohjaista metsämaastoa. Järven rannat ovat harvoin suota. Pirttiniemennokka, Kurjenniemi ja Sarkinniemi sekä pitkä Toralahti tekevät järvestä vaihtelevan. Järvessä on seitsemän pientä saarta. Rannoille on rakennettu runsaasti loma-asuntoja, joille johtaa tiet valtatieltä 2 ja yhdystieltä 2824. == Luonnontila == Ruostejärvi on kirkasvetinen ja karu järvi. Veden ravinnepitoisuudet ovat kohtalaisia. Fosforin pitoisuudet ovat alhaisia ja typpeä on kohtuullisen vähän. Järven happitilanne on heikko Leppilammilla ja Toralahdella, mutta muualla se on tyydyttävä. Lämpökerrostuneisuudesta johtuen alusvesissä on kuitenkin toistuvasti hapettomia kausia. Vuonna 2005 järvellä suoritettiin koekalastus, jonka perusteella ehdotettiin kalojen biomassan pienentämistä hoitokalastuksella. Hoitokalastuksella voidaan kääpiöityneen kalakannan kookkaitten kalojen suuruusluokkia kasvattaa isommiksi. Hoitokalastuksia on suoritettu toistaiseksi vuosina 2007 ja 2008. Järven kasvillisuutta on silmäilemällä tutkittu. Järven vesikasvillisuus on runsaslajista ja se pitää sisällään pohja-, ranta ja kelluvavartisia kasvilajeja. Tutkinnan perusteella suositeltiin kasvillisuuden niittoa ainakin Toralahden salmessa, mikä on parantanut lahden hapettomuustilannetta. Järvessä olevia kalalajeja ovat ahven, hauki, kiiski, muikku, salakka, särki. Järveen on myös istutettu muikkua (1990-luku), siikaa (2000-luku) sekä kuhaa ja järvitaimenta (2005 ja 2007). == Virkistys == Järveä kiertää retkeilyreitistö, joka on yhteydessä Liesjärven kansallispuiston retkeilyreitistöön. Reitistön lähtöpaikkana voi pitää Hämeen luontokeskusta, joka sijaitsee järven etelärannalla lähellä Ruostejokea. Reitti ulottuu länteen Toralahden taakse ja itäpuolen kautta kiertäen järven pohjoisrannalla sijaitsevalle Eerikkilän urheiluopistolle ja sieltä pohjoiseen. Toralahden länsirannalla on leirikeskus. == Historia == Vuoden 1855−56 Kalmbergin kartastossa järven nimi oli "Ruostjärvi". == Lähteet == == Aiheesta muualla == * Ruostejärven suojeluyhdistys: Verkkosivut Luokka:Tammelan järvet Luokka:Tapolan–Kyynärän valuma-alue
Fantasticks

Fantasticks (The Fantasticks) on yhdysvaltalainen musikaali, jonka tekstin on kirjoittanut ja laulut sanoittanut Tom Jones ja säveltänyt Harvey Schmidt. Musikaalin alkuperäinen off-Broadway-tuotanto kantaesitettiin 1960, pysyi ohjelmistossa 42 vuotta vuoteen 2002 saakka ja sai 17 162 esitystä, mikä tekee siitä maailman pisimpään esitetyn musikaaliproduktion.The Fantasticks official website, viitattu 15.4.2015. New Yorkin lisäksi musikaalia on esitetty yli 80 maassa.Fantasticks, Helsingin Kaupunginteatteri 2003, viitattu 15.4.2015.'' Ranskalaisen näytelmäkirjailijan Edmond Rostandin näytelmään Haaveksijat (Les romanesques) perustuva musikaali kertoo nuoresta rakkaudesta, viattomuudesta ja viisaudesta. Tarinassa kaksi isää teeskentelevät olevansa riidoissa saadakseen perillisensä, pojan ja tytön, rakastumaan toisiinsa. Helsingin Kaupunginteatterille musikaalin vuonna 2003 ohjannut Neil Hardwick kuvaa sitä musikaaliksi, jossa yhdistyvät pienimuotoinen ja henkilökohtainen sekä toisaalta 1960-luvun raikas optimistisuus ja viattomuus. Musikaalin tunnetuin sävelmä on ikivihreäksi muodostunut ”Try to Remember”, suomeksi ”Muistatko syyskuun”. Musikaalin varhainen versio oli New Mexicon yliopistossa tuotettu näytelmä Joy Comes to Deadhorse, jossa päähenkilö oli puoliksi intiaani ja tarina sijoitettu Yhdysvaltain ”villiin länteen”. Tästä versiosta ei uudelleenkirjoitusprosessin jälkeen jäänyt jäljelle juuri muuta kuin perusidea ja muutama laulu. Tom Jonesin mukaan nimen Fantasticks keksi jo George Fleming vuoden 1900 sovitukselleen Rostandin Haaveksijoista, jonka englanninkielinen nimi on The Romantics. Harley Granville-Barkerin kirja On Dramatic Method, Thornton Wilderin näytelmä Meidän kaupunkimme ja Leonard Bernsteinin Candide olivat muita teoksen syntyä innoittaneita lähteitä. Säveltäjä Harvey Schmidt on kertonut laulun ”Try to Remember” syntyneen nopeasti turhauttavan iltapäivän päätteeksi, hänen yritettyään tuloksetta edetä muiden sävellystensä kanssa. Suomessa Fantasticks-musikaalin tuottivat ensimmäisenä Wasa Teater vuonna 1961 ja Lilla Teatern seuraavana vuonna. Esko Elstelän suomennos kantaesitettiin Tampereen Teatterissa 1963. Kuusikymmenluvun mittaan musikaali tuotettiin vielä Kemin, Helsingin ja Oulun kaupunginteattereissa, 1970-luvulla Raumalla, Turussa, Seinäjoella (nimellä Muistatko syyskuun), Hämeenlinnassa ja Savonlinnassa. Vuosina 1981 ja 2002 Fantasticks nähtiin Kotkan kaupunginteatterissa ja 2003 uudelleen Helsingin Kaupunginteatterissa. Vuonna 2012 se tuotettiin Teatteri Imatrassa.Fantasticks, Ilona-esitystietokanta, Teatterin tiedotuskeskus, viitattu 15.4.2015. ==Lähteet== == Aiheesta muualla == Luokka:Yhdysvaltalaiset musikaalit
Major League Baseball -kausi 1990

Major League Baseball -kausi 1990 oli baseballin Major Leaguen kausi, joka alkoi 9. huhtikuuta 1990. Se päättyi Cincinnati Redsin voittoon Oakland Athleticsistä. ==Runkosarjan sarjataulukot== American League American League American League American League American League American League Sija Joukkue Voitot Tappiot Voittosuhde GB AL East AL East AL East AL East AL East AL East 1\. Boston Red Sox 88 74 .543 – 2\. Toronto Blue Jays 86 76 .531 2.0 3\. Detroit Tigers 79 83 .488 9.0 4\. Cleveland Indians 77 85 .475 11.0 5\. Baltimore Orioles 76 85 .472 11.5 6\. Milwaukee Brewers 74 88 .457 14.0 7\. New York Yankees 67 95 .414 21.0 AL West AL West AL West AL West AL West AL West 1\. Oakland Athletics 103 59 .636 – 2\. Chicago White Sox 94 68 .580 9.0 3\. Texas Rangers 83 79 .512 20.0 4\. California Angels 80 82 .494 23.0 5\. Seattle Mariners 77 85 .475 26.0 6\. Kansas City Royals 75 86 .466 27.5 7\. Minnesota Twins 74 88 .457 29.0 National League National League National League National League National League National League Sija Joukkue Voitot Tappiot Voittosuhde GB NL East NL East NL East NL East NL East NL East 1\. Pittsburgh Pirates 95 67 .586 – 2\. New York Mets 91 71 .562 4.0 3\. Montreal Expos 85 77 .525 10.0 4\. Chicago Cubs 77 85 .475 18.0 5\. Philadelphia Phillies 77 85 .475 18.0 6\. St. Louis Cardinals 70 92 .432 25.0 NL West NL West NL West NL West NL West NL West 1\. Cincinnati Reds 91 71 .562 – 2\. Los Angeles Dodgers 86 76 .531 5.0 3\. San Francisco Giants 85 77 .525 6.0 4\. Houston Astros 75 87 .463 16.0 5\. San Diego Padres 75 87 .463 16.0 6\. Atlanta Braves 65 97 .401 26.0 ==Postseason== *American League Championship Series MVP: Dave Stewart *National League Championship Series MVP: Rob Dibble ja Randy Myers (jaettu titteli) *All-Star-ottelu 10. heinäkuuta Wrigley Fieldissä päättyi American Leaguen 2–0-voittoon. MVP: Julio Franco ==Lähteet== *Baseball-Reference.com, American Leaguen tilastot *Baseball-Reference.com, National Leaguen tilastot Luokka:Major League Baseball -kaudet Luokka:Vuoden 1990 baseball
Jordan Martinook

Jordan Martinook (s. 25. heinäkuuta 1992) on kanadalainen jääkiekkoilija, joka pelaa NHL-seura Carolina Hurricanesissa. Hän on Phoenix Coyotesin toisen kierroksen varaus vuodelta 2012. == Ura == Martinook pelasi kahden kauden ajan vuosina 2010–2012 WHL-joukkue Vancouver Giantsissa tehden 144 ottelussa 51 maalia ja yhteensä 92 pistettä. Jäähyminuutteja hänelle kertyi 147. 1\. syyskuuta 2012 Coyotes kiinnitti Martinookin kolmen vuoden tulokassopimuksella. 2021 Heinäkuussa Martinook solmi kolmen vuoden ja arvoltaan 5,4 miljoonan dollarin sopimuksen Hurricanesin kanssa. == Tilastot == 2010–2011 Vancouver Giants WHL 72 11 17 28 67 4 1 0 1 8 2011–2012 Vancouver Giants WHL 72 40 24 64 80 6 3 6 9 2 2012–2013 Portland Pirates AHL 53 9 10 19 30 3 0 1 1 0 2013–2014 Portland Pirates AHL 67 14 16 30 48 – – – – – 2014–2015 Arizona Coyotes NHL 8 0 1 1 0 – – – – – Portland Pirates AHL 62 15 28 43 41 – – – – – 2015–2016 Arizona Coyotes NHL 81 9 15 24 18 – – – – – 2016–2017 Arizona Coyotes NHL 77 11 14 25 40 – – – – – 2017–2018 Arizona Coyotes NHL 81 9 6 15 45 – – – – – 2018–2019 Carolina Hurricanes NHL 82 15 10 25 38 10 0 4 4 6 2019–2020 Carolina Hurricanes NHL 45 2 11 13 22 8 2 1 3 8 2020–2021 Carolina Hurricanes NHL 44 4 9 13 25 11 0 3 3 4 2021–2022 Carolina Hurricanes NHL 59 6 9 15 22 6 0 1 1 4 2022–2023 Carolina Hurricanes NHL 82 13 21 34 61 15 3 9 12 8 2023–2024 Carolina Hurricanes NHL 82 14 18 32 36 11 2 2 4 6 10 kautta yhteensä NHL 641 80 117 197 307 61 7 20 27 36 == Lähteet == * Luokka:Kanadalaiset jääkiekkoilijat Luokka:Carolina Hurricanesin pelaajat Luokka:Arizona Coyotesin varaamat pelaajat Luokka:Vuonna 1992 syntyneet Luokka:Elävät henkilöt
Charl Schwartzel

Charl Adriaan Schwartzel (s. 31. elokuuta 1984 Johannesburg) on eteläafrikkalainen ammattilaisgolfaaja. Schwartzelin uran paras saavutus on vuoden 2011 Masters-turnauksen voitto.Hodgetts, Rob: Masters 2011: Charl Schwartzel wins dramatic Masters BBC Sport. 10.4.2011. Viitattu 16.4.2015. Hän on vuonna 2002 alkaneella ammattilaisurallaan voittanut yhteensä 12 turnausta. == Lähteet == Luokka:Eteläafrikkalaiset golfaajat Luokka:Vuonna 1984 syntyneet Luokka:Elävät henkilöt
Ian Poulter

Ian James Poulter (s. 10. tammikuuta 1976 Hitchin, Hertfordshire) on englantilainen ammattilaisgolfaaja. Poulter aloitti ammattilaisuransa vuonna 1996, ja on huhtikuuhun 2015 mennessä voittanut yhteensä 16 ammattilaisturnausta. Major-turnauksissa Poulterin paras sijoitus on toinen sija vuoden 2008 British Openissa. Luokka:Englantilaiset golfaajat Luokka:Vuonna 1976 syntyneet Luokka:Elävät henkilöt
Roniel Iglesias

Roniel Iglesias Sotolongo (s. 14. elokuuta 1988 Pinar del Río) on kuubalainen amatöörinyrkkeilijä ja olympiavoittaja. 177 senttimetriä pitkä ja 64 kilogrammaa painava Iglesias kilpailee kevyessä välisarjassahttp://www.sports- reference.com/olympics/athletes/ig/roniel-iglesias-1.html . == Ura == Iglesias saavutti olympiakultaa vuoden 2012 kesäolympialaisista Lontoosta kevyestä välisarjasta. Vuoden 2008 kesäolympialaisista Pekingistä Iglesias saavutti pronssia samasta sarjasta yhdessä Ranskan Alexis Vastinen kanssa. MM- kilpailuista Iglesiasilla on kultaa vuodelta 2009 ja Pan-Amerikan kisoista vuodelta 2011. Hänellä on myös yksi Keski-Amerikan ja Karibian -mestaruus. Iglesias tunnetaan lempinimellä Pirolo. == Lähteet == Luokka:Kuubalaiset nyrkkeilijät Luokka:Kuubalaiset olympiavoittajat Luokka:Vuonna 1988 syntyneet Luokka:Elävät henkilöt
Ben Crenshaw

Ben Daniel Crenshaw (s. 11. tammikuuta 1952 Austin, Texas) on yhdysvaltalainen entinen ammattilaisgolfaaja. Crenshaw on kaksinkertainen Masters-turnauksen voittaja. == Ammattilaisura == Crenshaw aloitti ammattilaisuransa vuonna 1973, ja voitti heti ensimmäisen ammattilaisturnauksensa. Masters-turnauksen Crenshaw voitti vuosina 1984 ja 1995. Ryder Cupissa Crenshaw oli pelaajana mukana neljästi, ja viidennellä kerralla hän oli ei-pelaava kapteeni. Crenshaw valittiin vuonna 2002 Golfin Hall of Fameen. Hän pelasi vuonna 2015 44:nnen ja viimeisen kerran Masters-turnauksessa. == Lähteet == Luokka:Vuonna 1952 syntyneet Luokka:Yhdysvaltalaiset golfaajat Luokka:Elävät henkilöt
Laulu meille kahdelle

Laulu meille kahdelle on vuonna 1984 ilmestynyt Yön kolmas single. Kappale julkaistiin myös yhtyeen toisella albumilla Nuorallatanssija. Singlen B-puolella on Jussi Hakulisen laulama kappale ”Syödään, juodaan ja rakastellaan”, jonka studioversiota ei ole myöhemmin julkaistu muualla kuin vuoden 1998 kokoelma-albumilla Yön pimeä puoli. Kappaleen liveversio on mukana levyllä ...ja tapahtui niinä päivinä (1984). Single äänitettiin maaliskuussa 1984, kun yhtye oli juuri noussut listojen kärkeen marraskuussa julkaistun esikoisalbuminsa Varietee myötä. Se nousi listoille heti ilmestyttyään toukokuussa 1984 ja oli korkeimmillaan Mitä Suomi soittaa -listalla sijalla 7, Seura-lehden kokoamalla singlelistalla sijalla 5 ja Suosikin listalla sijalla 8.Listat 1984 Populaarimusiikin museo Pomus. Viitattu 16.4.2015. Suvi Teräsniska on tehnyt singlen nimikappaleesta version albumilleen Hän tanssi kanssa enkeleiden, joka ilmestyi vuonna 2013. == Muusikot == *Olli Lindholm – laulu (A1) *Jani Viitanen – kitara *Juha Rauäng – basso *Veikko Lehtiranta – rummut *Jussi Hakulinen – kosketinsoittimet, laulu (B1) == Kappaleet == ;A-puoli # ;B-puoli # == Lähteet == *YÖ: Laulu meille kahdelle Finnmusic. ===Viitteet=== Luokka:Yön kappaleet Luokka:Vuoden 1984 kappaleet
Mike Weir

Michael Richard "Mike" Weir (s. 12. toukokuuta 1970 Sarnia, Ontario) on kanadalainen ammattilaisgolfaaja. Hän on yksi ammattilaiskenttien harvoista vasenkätisistä pelaajista. Weirin paras saavutus on Masters-turnauksen voitto vuodelta 2003. Yhdysvaltain avoimessa turnauksessa hän sijoittui kolmanneksi vuonna 2003 ja neljänneksi vuonna 2004. Yhteensä Weir on voittanut 15 ammattilaisturnausta, joista kahdeksan PGA Tourilla. == Lähteet == Luokka:Vuonna 1970 syntyneet Luokka:Kanadalaiset golfaajat Luokka:Elävät henkilöt
New Balance

New Balance Athletic Shoe Inc. eli New Balance on yhdysvaltalainen vuonna 1906 perustettu, nykyisin yksityisomistuksessa oleva yritys, joka keskittyy pääosin jalkineiden valmistukseen. Yhtiön päämaja sijaitsee nykyisin Bostonissa, Massachusettsissa. Vuonna 2009 yhtiöllä oli 3 908 työntekijää ympäri maailman. == Historiaa == William J. Riley, brittiläinen maahanmuuttaja, perusti New Balancen vuonna 1906 nimellä New Balance Arch Support Company. Vuodesta 1991 lähtien New Balance on tuottanut suurin piirtein 40 miljardia dollaria. Pelkästään vuonna 2012 yhtiön tuotto oli 2,29 miljardia Yhdysvaltain dollaria. Vuonna 2004 New Balance osti vuonna 1992 perustetun urheiluvälinevalmistaja Warrior Sportsin, joka on toiminut myös vuodesta 2012 perinteikkään englantilaisen jalkapalloseuran Liverpool FC:n paitojen valmistajana. Helmikuussa 2015 New Balance kuitenkin solmi vuodessa Liverpoolille 25 miljoonaa puntaa tuottavan sopimuksen, jolla yhtiö itse valmistaa Liverpoolin pelipaidat kaudesta 2015-2016 lähtienhttp://www.liverpoolecho.co.uk/sport/football/football-news/liverpool- fc-agree-new-balance-7952456. Paitasopimus Liverpoolin kanssa on yhtiön ensimmäinen välinevalmistussopimus jalkapallojoukkueen kanssa, ellei Warrior Sportsia lasketa. New Balance valmistaa pelivarusteet myös Australian Football Leaguessa pelaavalle aussifutisseura Melbourne Football Clubille. Yhtiöllä on ollut sopimus myös pyöräilytalli Cannondale-Garminin kanssa. Nykyisin New Balance valmistaa pääosin jalkineita moneen eri urheilulajiinhttp://www.newbalance.com/ . Lisäksi yhtiöllä on myös työ- ja vapaa-ajankenkiä sekä erilaisia vaatteita, kuten paitoja ja housuja, eri tarkoituksiin. == Lähteet == == Aiheesta muualla == Luokka:Vaatemerkit Luokka:Kenkämerkit Luokka:Yhdysvaltalaiset urheiluvälinevalmistajat Luokka:Jalkinevalmistajat Luokka:Urheiluvälinemerkit
Häät (Yön kappale)

Häät on vuonna 1984 ilmestynyt Yön toinen singlejulkaisu yhtyeen albumilta Nuorallatanssija. Sen B-puolella on Jussi Hakulisen laulama kappale ”Antakaa heidän juosta”, joka on myöhemmin julkaistu kokoelmalla Yön pimeä puoli (1998). Single nousi listoille heti ilmestyttyään lokakuussa 1984 ja oli korkeimmillaan Mitä Suomi soittaa -listalla sijalla 7, Seura-lehden kokoamalla singlelistalla sijalla 11 ja Suosikin listalla sijalla 9.Listat 1984 Populaarimusiikin museo Pomus. Viitattu 16.4.2015. Levyn kannessa on Walesin prinssi Charlesin ja prinsessa Dianan kihlajaiskuva vuodelta 1981. == Muusikot == *Olli Lindholm – laulu (A1) *Jani Viitanen – kitara *Juha Rauäng – basso *Veikko Lehtiranta – rummut *Jussi Hakulinen – kosketinsoittimet, laulu (B1) == Kappaleet == ;A-puoli # ;B-puoli # == Lähteet == *YÖ: Häät Finnmusic. ===Viitteet=== Luokka:Yön kappaleet Luokka:Vuoden 1984 kappaleet
Tuure Mentula

Tuure Adam Mentula (21. lokakuuta 1915 SuomenniemiKuka Kukin on 1978 – 17. joulukuuta 1998Kuka kukin on 2001, s. 1102. Otava, Helsinki 2000.) oli suomalainen diplomaatti. Hän oli oppiarvoltaan lakitieteen lisensiaatti ja työskenteli suurlähettiläänä Canberrassa, Australiassa 1969–1975Facta 2001, WSOY 1981, 11. osa, palsta 211 sekä Bangkokissa, Thaimaassa ja Jakartassa, Indonesiassa 1977–1982. == Lähteet == Luokka:Suomalaiset juristit Luokka:Suomalaiset diplomaatit Luokka:Vuonna 1915 syntyneet Luokka:Vuonna 1998 kuolleet
Stavronikítaksen luostari

Stavronikítaksen luostari (, myös Stavronikitan luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Stavronikíta on sijalla viisitoista. Stavronikítaksen luostari on perustettu alun perin mahdollisesti jo 900- tai 1000-luvulla. Sen perustaja oli mahdollisesti nimeltään Niketas tai Stavroniketas Nikeforos. Luostari taantui 1100-luvulla. 1200-luvulla siitä tuli Koutloumoúsin luostarin sivuluostari ja 1500-luvulle tultaessa se oli Filótheoksen luostarin alaisuudessa. Konstantinopolin patriarkka Jeremias I perusti luostarin uudelleen noin vuonna 1540–1542. Luostarissa oli suuret tulipalot vuosina 1607, 1741, 1864, 1874 ja 1879, joiden jälkeen se on aina rakennettu uudestaan. Nykyisin luostari on Athoksen pienimpiä. Vuonna 2011 siinä oli 39 asukasta. Luostari sijaitsee Athoksen niemimaan itärannikon keskivaiheilla. Se on rakennettu noin 50 metrin korkeuteen merenpinnasta laskettuna. Luostari muistuttaa ulkoisesti linnoitusta muureineen ja torneineen. Luostarin pääkirkko (katholikon) on rakennettu 1540-luvun alussa, kun luostari perustettiin uudelleen. Se koristeltiin maalauksin vuonna 1546. Kirkko on omistetetty Pyhälle Nikolaokselle. Luostariin kuuluu neljä kappelia sen sisäpuolella ja kaksi ulkopuolella sekä useita keljoja ja erakkomajoja. Luostarin kirjastossa on 171 käsikirjoitusta ja suuri määrä painettuja kirjoja. Stavronikítaksen pohjoispuolella linnuntietä noin kahden kilometrin päässä sijaitsee Pantokrátorin luostari ja eteläpuolella noin 2,5 kilometrin päässä Ivíronin luostari. == Lähteet == == Aiheesta muualla == * Stavronikitan luostari. Ortodoksi.net. Luokka:Athoksen luostarit
Xenofónin luostari

Xenofónin luostari (, myös Ksenofonin luostari, Ksenofontoksen luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Xenofón on sijalla kuusitoista. Xenofónin luostari on perustettu 900- tai 1000-luvulla. Luostarin perustaja oli Pyhä Ksenofon, josta luostari on saanut nimensä. Luostari kärsi merirosvojen hyökkäyksistä 1200-luvulla. 1500-luvulla suuri osa luostarin munkeista oli slaaveja. Myöhemmin luostari taantui ja kärsi pahoista taloudellisista vaikeuksista. Samalla se siirtyi idiorytmiseen kilvoittelutapaan. Luostari perustettiin uudelleen 1700-luvulla ja palasi kinobioottiseen elämäntapaan vuonna 1784. Vuonna 2011 luostarissa oli 72 asukasta. Luostari sijaitsee Athoksen niemimaan länsirannikon keskivaiheilla. Luostarin nykyinen pääkirkko (katholikon) on rakennettu 1700–1800-lukujen taitteessa. Sen kellotorni on rakennettu vuonna 1864. Myös luostarin vanha, Pyhälle Yrjölle omistettu pääkirkko on säilynyt. Se on rakennettu alun perin 1000-luvulla, joskin sitä on muutettu myöhemmin usein. Luostarin alaisuuteen kuuluu sivuluostari Neitsyt Marian ilmestyksen skiitta. Luostariin kuuluu myös 11 kappelia sen sisäpuolella ja kuusi sen ulkopuolella, sekä useita muita asuntoja ja erakkomajoja. Luostarin kirjastossa on noin 600 käsikirjoitusta ja noin 7 000 painettua kirjaa. Luostarin pohjoispuolella linnuntietä noin kilometrin päässä sijaitsee Docheiárioksen luostari. == Lähteet == == Aiheesta muualla == * Ksenofontoksen luostari. Ortodoksi.net. Luokka:Athoksen luostarit
Pyhittäjä Gregorioksen luostari

Pyhittäjä Gregorioksen luostari ( tai Μονή Γρηγορίου, Moní Grigoríou, myös Gregorioun luostari, Grigorioun luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Gregorioksen luostari on sijalla seitsemäntoista. Pyhittäjä Gregorioksen luostari on perustettu 1300-luvulla. Sen perustaja oli pyhittäjä Gregorios, josta luostari on saanut nimensä. Luostarissa oli vakavat tulipalot vuosina 1500 ja 1762. Luostari rakennettiin kummallakin kerralla uudelleen ulkoisen tuen voimin. Välillä luostari taantui ja siirtyi idiorytmiseen kilvoittelutapaan. Se palasi kinobioottiseen elämäntapaan vuonna 1840. Vuonna 2011 luostarissa oli 96 asukasta. Luostari sijaitsee Athoksen niemimaan länsirannikon eteläosassa lähellä merenrantaa. Luostarin pääkirkko (katholikon) on rakennettu vuonna 1770 ja sen seinämaalaukset ovat vuodelta 1779. Kirkko on omistettu Pyhälle Nikolaokselle. Kirkkoa laajennettiin vuosina 1840 ja 1851. Luostariin kuuluu seitsemän kappelia sen sisäpuolella ja kuusi sen ulkopuolella, kuusi keljaa sekä muita asuntoja. Luostarin kirjastossa on 279 käsikirjoitusta ja noin 6 000 painettua kirjaa. Luostarin pohjoispuolella linnuntietä noin 1,5 kilometrin päässä sijaitsee Simonópetran luostari ja kaakkoispuolella noin kahden kilometrin päässä Pyhän Dionysioksen luostari. == Lähteet == == Aiheesta muualla == * Pyhittäjä Gregorioksen luostari. Kaikkien Athosvuoren Pyhien Perintösäätiö. * Grigoriun luostari. Ortodoksi.net. Luokka:Athoksen luostarit
Esfigménoksen luostari

Esfigménoksen luostari (, myös Esfigmenoun luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Esfigménos on sijalla kahdeksantoista. Esfigménoksen luostari on perustettu 900- tai 1000-luvulla paikalle, jossa on jäännöksiä sekä antiikin ajalta että paikalla aiemmin asuneista hermiiteistä. Se mainitaan ensimmäisen kerran nykyisellä nimellään vuonna 1045. Perimätieto kuitenkin pitää perustajana keisarinna Pulcheriaa 400-luvulla. Luostari on tuhoutunut merirosvojen hyökkäyksissä tai tulipaloissa ainakin vuosina 1047, 1491 ja 1534. Gregorios Palamas asui luostarissa 1300-luvulla. Luostari taantui 1600-luvulla ja sen toiminta elpyi 1800-luvun alussa. 1821–1832 luostari toimi turkkilaisten armeijan tukikohtana. Tämän jälkeen se perustettiin käytännössä uudelleen ja sen nykyiset suuret rakennukset rakennettiin. Luostari on ollut vuodesta 1967 lähtien riidoissa ekumeenisen patriarkaatin kanssa tämän käynnistettyä ekumeenisen vuoropuhelun katolisen kirkon kanssa. Luostarin munkit syyttävät patriarkaattia ortodoksisuuden pettämisestä ja ovat ripustaneet luostariin mustia lippuja, joissa lukee ”Ortodoksisuus tai kuolema” (Ορθοδοξία η θάνατος, Orthodoxía i thánatos). Vuonna 2002 patriarkka Bartolomeos julisti luostarin munkkiveljestön skismaattiseksi ja määräsi heidät karkotettaviksi. Tämän myötä luostari on myös erotettu yhteydestä muihin Athoksen luostareihin eikä se ota osaa alueen hallinnosta vastaavan neuvoston kokouksiin. Luostarin veljestö on vastustanut karkotusta ja linnoittautunut luostariin. Veljestöä on yritetty pitkään häätää luostarista erilaisin päätöksin, katkaisemalla ruokahuolto sekä muun muassa poliisivoimin. Luostarilla on kuitenkin tukijoita sekä Athoksella että ulkomaita myöten. Luostarin kapinoivaan veljestöön kuuluu noin 125 munkkia, mutta vuonna 2011 luostariin oli rekisteröity pysyvästi vain kaksi asukasta. Patriarkka on nimittänyt luostarille uuden veljestön, joka ei kuitenkaan ole saanut luostaria käyttöönsä. Luostari sijaitsee Athoksen niemimaan pohjoisosissa niemimaan itärannikolla. Luostarin nykyinen pääkirkko (katholikon) on rakennettu vuonna 1808. Kirkossa on suuri kupoli ja seitsemän pienempää kupolia. Luostarin kirjastossa on 372 käsikirjoitusta ja yli 8 000 painettua kirjaa. Luostarin hallussa on myös muun muassa Napoleonin teltta. Noin kahden kilometrin päässä luostarista sijaitsee Chilandárin luostari. == Lähteet == == Aiheesta muualla == * Esfigmenoun luostari. Ortodoksi.net. * Esfigménoksen luostari Luokka:Athoksen luostarit
Pyhän Panteleimonin luostari

Pyhän Panteleimonin luostari (, ) eli Rossikon (Ρωσικό, Rosikó) on ortodoksinen luostari Athoksen autonomisessa luostaritasavallassa Kreikassa. Se on Athoksen venäläinen luostari ja omistettu Pyhälle Panteleimonille. Athoksen kahdenkymmenen luostarin välisessä hierarkiassa Panteleimonin luostari on sijalla yhdeksäntoista. Pyhän Panteleimonin luostari on perustettu alun perin 900-luvulla. Katalaanit polttivat luostarin vuonna 1307 ja se rakennettiin uudelleen. Historiansa aikana luostari on saanut tukea Bysantin keisareilta, serbeiltä ja Venäjän tsaareilta, ja sinne asettui ajan kuluessa yhä enemmän erityisesti venäläisiä munkkeja. Venäläisten munkkien määrä ohitti kreikkalaisten määrän vuonna 1497. Turkkilaisvallan aikana luostari taantui ja oli välillä kokonaan hylättynä. 1700-luvulla luostari oli välillä uudestaan kreikkalainen, koska Venäjän ja Turkin väliset sodat johtivat venäläisten munkkien määrän vähenemiseen. Se on ollut venäläinen jälleen vuodesta 1875. Vuonna 1895 luostarissa oli jopa 1 000 venäläistä munkkia. Venäjän vallankumous pysäytti venäläisten määrän kasvun luostarissa. Luostarissa oli vakava tulipalo vuonna 1968. Vuonna 2011 luostarissa oli 67 asukasta. Luostari sijaitsee Athoksen niemimaan länsirannikon keskivaiheilla lähellä Dáfnin satamakylää. Luostari on suurikokoinen ja koostuu lukuisista rakennuksista. Sellaisena se muistuttaa pientä kaupunkia. Luostarin pääkirkko (katholikon) on rakennettu 1800-luvulla ja omistettu Pyhälle Panteleimonille. Se on koristeltu venäläistä tyyliä edustavin maalauksin. Luostarin kirkossa on suuret kellot, joista suurin on halkaisijaltaan 2,7 metriä ja painaa 13 tonnia. Luostarin alaisuuteen kuuluu sivuluostari Bogoroditsan skiitta. Siihen kuuluu myös 15 kappelia sen sisäpuolella ja 20 ulkopuolella, sekä viisi keljaa. Luostarin kirjastossa on 1 320 kreikkalaista ja 600 slaavilaista käsikirjoitusta sekä yli 20 000 painettua kreikkalaista ja venäläistä kirjaa. Luostarin pohjoispuolella sijaitsee Xenofónin luostari ja eteläpuolella Xiropótamoksen luostari. == Lähteet == == Aiheesta muualla == * Pyhän Panteleimonin luostari. Kaikkien Athosvuoren Pyhien Perintösäätiö. Luokka:Athoksen luostarit
Konstamonítoksen luostari

Konstamonítoksen luostari (, myös Konstamonitoun luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Konstamonítos on sijalla kaksikymmentä. Konstamonítoksen luostari on perustettu 1000-luvulla. Luostarin perustaja oli todennäköisesti nimeltään Kastamonites, minkä vuoksi se tunnetaan myös nimellä Kastamonítoksen luostari. Luostarin historia tunnetaan paremmin vasta 1300-luvulta lähtien. Tuolloin se kuitenkin oli jo taantunut muun muassa merirosvojen hyökkäysten vuoksi. Myöhemmin ongelmia aiheuttivat osmanien asettamat raskaat verot ja velat. Luostari elpyi 1700-luvulla ranskalaisella tuella. Luostari paloi osittain vuonna 1717 ja korjaukset alkoivat vasta vuonna 1818, jolloin luostari alkoi elpyä. Vuonna 2011 luostarissa oli 51 asukasta. Luostari sijaitsee Athoksen niemimaan länsirannikon keskivaiheilla noin 1,3 kilometrin päässä merenrannasta. Se on rakennettu metsäiseen vuorenrinteeseen noin 200 metrin korkeuteen. Luostarin nykyinen pääkirkko (katholikon) on rakennettu vuonna 1867 edeltäjänsä paikalle. Se on omistettu Stefanos Protomarttyyrille. Luostariin kuuluu viisi kappelia sen sisäpuolella ja neljä ulkopuolella. Luostarin kirjastossa on 110 käsikirjoitusta ja noin 5 000 painettua kirjaa. Konstamonítoksen lähimmät luostarit ovat Zográfoksen luostari pohjoispuolella ja Docheiárioksen luostari eteläpuolella. Kumpaankin on matkaa linnuntietä noin 2,4 kilometriä. == Lähteet == == Aiheesta muualla == Luokka:Athoksen luostarit
Sabrina

Sabrina voi tarkoittaa ainakin seuraavia: * Sabrina, naisen etunimi * Sabrina Salerno, taiteilijanimeltään Sabrina, italialainen laulaja, musiikkituottaja, malli ja näyttelijä * Sabrina, portugalilaisen laulaja Teresa Villa-Lobosin taiteilijanimi * Sabrina, Sabrina Salernon musiikkialbumi vuodelta 1987 * Kaunis Sabrina (Sabrina), elokuva vuodelta 1954 * Sabrina, elokuva vuodelta 1995 * Sabrina, animaatiosarja vuosilta 1999–2000 * Sabrina, teininoita, yhdysvaltalainen tilannekomediasarja vuosilta 1996–2003. * Sabrina: Pimeällä puolella, yhdysvaltalainen vuonna 2018 alkanut kauhusarja.
Reijo Merikanto

Reijo Ilmari Merikanto (30. marraskuuta 1919 Kuopio – 27. kesäkuuta 2004 Oulu) oli suomalainen teollisuusjohtaja ja hän sai vuorineuvoksen arvon 1972. Hän oli Oulu Oy:n toimitusjohtaja 1967–1981.Facta 2001, WSOY 1981, 11. osa, palsta 224 == Lähteet == == Aiheesta muualla == *Muistot. Hs.fi Luokka:Suomalaiset yritysjohtajat Luokka:Vuorineuvokset Luokka:Vuonna 1919 syntyneet Luokka:Vuonna 2004 kuolleet
Pyhän Johanneksen luostari

Pyhän Johanneksen luostari tai Johannes Teologin luostari voi viitata seuraaviin luostareihin: * Johannes Teologin luostari, luostari Pátmoksen saarella * Johannes Teologin luostari, luostari Kreetan saarella Chanián kunnassa * Pyhän Johannes Laupiaan luostari, luostari Kreetan saarella Chanián kunnassa == Katso myös == * Johannes Kastajan luostari, useita luostareita
Ilmestyskirjaluola

Ilmestyskirjaluola () on luola ja pyhiinvaelluskohde Pátmoksen saarella Kreikassa. Sen yhteydessä toimii ortodoksinen luostari. Luola on perimätiedon mukaan paikka, jossa evankelista Johannes asui ollessaan Pátmoksella vankina, ja jossa hän sai ilmestyksensä, jotka muodostavat Ilmestyskirjan. Johanneksen uskotaan olleen Pátmoksella noin vuosina 95–96. Pyhiinvaelluspaikka ja luostari on myöhemmin rakennettu perimätiedon mukaiselle Johanneksen asuinluolan paikalle. Ilmestyskirjaluola sijaitsee Skálan ja Chóran kylien puolessavälissä ylös Chóraan johtavan tien varressa. Matkaa Skálaan on noin 1,5 kilometriä ja Chóraan noin 1,6 kilometriä. Ylhäällä Chórassa on Pátmoksen tunnettu ja suurempi Johannes Teologin luostari, jota ei tule sekoittaa Johanneksen ilmestysten paikkaan. Kun Johannes Teologin luostaria alun perin suunniteltiin vuonna 1088, sitä oltiin rakentamassa Ilmestyskirjaluolan paikalle. Luostarin rakennuttaja Johannes Khristodoulos kuitenkin päätti rakentaa saaren pääluostarin suojaisempaan paikkaan ylös. Samassa yhteydessä luola suljettiin osaksi pienemmän luostarin kappelia. Ilmestyskirjaluola on osa kyseistä luostarirakennuksen kappelitilaa. Osa kappelin seinistä ja katosta on alkuperäistä luonnonkalliota. Kallioseinässä on pyöreä kolo, johon Johanneksen sanotaan lepuuttaneen päätään. Se on aidattu ja ympäröity hopeisella kehyksellä. Sen vieressä on toinen kolo, josta Johanneksen kerrotaan ottaneen kiinni kädellä hänen noustessaan ylös lepopaikaltaan. Luola on vuodesta 1999 osa Unescon maailmanperintökohdetta nimeltä Pátmoksen Chóran kylä, Johannes Teologin luostari ja Ilmestyskirjaluola. Luostarin yhteydessä on myös kaksi muuta kirkkoa, jotka on omistettu Pyhälle Artemiokselle ja Pyhälle Nikolaokselle, sekä tavanomaiset luostaritilat munkkien huoneineen. == Lähteet == == Aiheesta muualla == Luokka:Bysanttilaiset luostarit Luokka:Kreikan luolat Luokka:Kreikan luostarit Luokka:Pátmoksen Chóran kylä, Johannes Teologin luostari ja Ilmestyskirjaluola
Amateur World Series 1942

Amateur World Series oli maajoukkueiden välinen baseball turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1942 kilpailu käytiin Kuubassa 26.syyskuuta - 16. lokakuuta. Joukkueita turnaukseen osallistui viisi. Turnauksessa kukin joukkue kohtasi toisensa kolme kertaa. joukkue Ot. V H AVG 1\. 12 10 2 .833 - 5-2 \- 8-0 9-2 11-4 8-0 11-3 7-6 11-1 20-0 17-0 2\. 12 9 3 .750 7-6 - 4-3 3-2 3-1 \- 2-1 8-0 1-0 9-0 9-0 \- 3\. 12 7 5 .583 - - \- - - 10-7 2-0 5-0 3-2 9-0 1-0 1-0 4\. 12 2 10 .127 - - \- - - \- - - \- 9-0 5-0 \- 5\. 12 2 10 .167 - - \- - - 1-0 - - \- - - 1-0 == Lähteet == * www.the-sports.org Luokka:Vuoden 1942 baseball Luokka:Kuuban baseball 1942
Neulaparsa

Neulaparsa (Asparagus acutifolius) on ruohovartinen, ainavihanta monivuotinen kasvi. Neulaparsan varret kasvavat 1–1,5 metriä pitkiksi. Tyypillinen kasvutapa on osittain lamoava ryteikkö. Kiemurtelevasta päävarresta lähtee lyhyempiä oksia, ja niistä puolestaan neulasmaisia pikkuoksia. Nämä kasvavat kimppuina suomumaisten varsinaisten lehtien ympärillä. Kukat ovat pieniä, tähtimäisiä, ja niistä kypsyy mustia marjoja. Neulaparsaa tavataan Välimeren ympäristössä. Neulaparsan nuoria versoja kerätään villivihannekseksi. Myös kasvin viljelemistä on tutkittu jonkin verran. == Lähteet == Luokka:Parsat
KrAZ-6322

KrAZ-6322 on ukrainalaisen KrAZ:in suunnittelema maastokuorma-auto. Se on alun perin suunniteltu sotilaskäyttöön, mutta sitä on saatavilla myös siviiliversiona. Mallin 6322 edeltäjää, KrAZ-260:tta on ollut myös Suomen puolustusvoimien käytössä mm. ponttonikalustojen alustoina.Mäkipirtti 2006, 178 ==Lähteet== * ==Viitteet== == Aiheesta muualla == * Valmistajan www-sivut *КРАЗ проходит испытания по бездорожью в грязи video 6322 Luokka:Maastokuorma- autot Luokka:Seulonnan keskeiset artikkelit
KrAZ-5233

KrAZ-5233 on ukrainalaisen KrAZ:in suunnittelema maastokuorma-auto. Se on alun perin suunniteltu sotilaskäyttöön, mutta sitä on saatavilla myös siviiliversiona. ==Lähteet== * == Aiheesta muualla == * Valmistajan www-sivut *Грузовые машины КРАЗ video 5233 Luokka:Maastokuorma-autot Luokka:Seulonnan keskeiset artikkelit
Kylling bru

Kylling bru on Länsi-Norjassa, Møren ja Romsdalin läänissä sijaitseva kivinen holvisilta, joka ylittää Romsdalenin laaksossa virtaavan Rauma-joen. Siltaa rakennettiin vuodesta 1913 vuoteen 1921 ja sen kokonaispituus on 76 metriä. Se on tarkoitettu Åndalsnesiin kulkevalle Rauma Line -rautatieliikenteelle ja on yhä käytössä. Sillan korkeus alhaalla virtaavasta joesta mitattuna on 59,3 metriä. == Aiheesta muualla == * Tietosivu sillasta Structurae.de-sivustolla Luokka:Norjan sillat Luokka:Rauma (Norja) Luokka:Møren ja Romsdalin läänin liikenne Luokka:Rautatiesillat Luokka:Kivisillat Luokka:Holvisillat Luokka:Norjan rautatieliikenne
Daredevil (täsmennyssivu)

==Sarjakuvat ja sen spin-offit== *Daredevil, Marvelin sarjakuvissa esiintyvä supersankari. *Daredevil (elokuva), vuonna 2003 ensi-iltansa saanut elokuva, jossa pääosaa esittää Ben Affleck. *Daredevil (televisiosarja), Netflixin vuonna 2015 julkaisema televisiosarja, jossa pääosaa esittää Charlie Cox. ==Musiikki== *Daredevils, vuonna 1994 perustettu yhtye. *Daredevil (albumi), Fu Manchu -yhtyeen julkaisema studioalbumi vuodelta 1995. Luokka:Täsmennyssivut
Maja Hagerman

Anna Maria (Maja) Hagerman (s. 3. helmikuuta 1960) on ruotsalainen journalisti, kirjailija ja televisiotuottaja. Nykyään hän toimii Helsingissä. == Elämä == Maja Hagerman on ohjaaja Helge Hagermanin ja Ingegärd o.s. Lövgrenin tytär sekä Lotta Hagermanin sisarpuoli. Ingegärd o.s. Lövgrenin isä oli rehtori Robert Lövgren. Hagermanin läpimurtoteos on Spåren av kungens män, jossa hän kertoo Ruotsin kristillistymisen ajasta. Yhdessä Claes Gabrielsonin kanssa hän TV-ohjelman Tusenårsresan (1999) sekä dokumentin Den keltiska gåtan (2002). Hänestä tuli Upsalan yliopiston historiallis-filosofisen tiedekunnan filosofian kunniatohtori vuonna 2012. Kirjassaan Det rena landet (2006) Hagerman muistuttaa lukijaa siitä, miten Ruotsissa luotiin myyttiä puhtaasta germaanisesta rodusta vahvemmin kuin missään muualla, jopa enemmän kuin Natsi- Saksassa, ja miten Upsalan yliopistossa toimi vielä 1950-luvulla rotuhygienian laitos, joka julisti muun muassa suomalaiset ei-arjalaisiksi, harjoitti pakkosterilointeja ja pyrki saamaan koko Ruotsin kansan tehokkaasti vaalimaan omaa rodullista puhtauttaan ja erinomaisuuttaan.http://yle.fi/aihe/artikkeli/2011/02/17/rotuoppia- ruotsalaisittain Vuonna 2015 hän jatkoi aihepiirin käsittelyä julkaisemalla ruotsalaisen rotubiologin Herman Lundborgin elämäkerran Käraste Herman. == Kirjat == * Berättelser från utlandet (1982) * Några nedslag i Sveriges äldsta historia (1995) * Spåren av kungens män: Om när Sverige blev ett kristet rike i skiftet mellan vikingatid och medeltid (1996) * Tusenårsresan (yhdessä Claes Gabrielsonin kanssa, 1999) * I miraklers tid: Bland madonnor, stenhuggare och helgon i medeltida kyrkor (yhdessä Claes Gabrielsonin kanssa, 2003) * Det rena landet: Om konsten att uppfinna sina förfäder (2006) * Försvunnen värld: Om den största arkeologiska utgrävningen någonsin i Sverige (2011) * Käraste Heman: Rasbiologen Herman Lundborgs gåta (2015) == Lähteet == == Aiheesta muualla == * Maja Hagermanin kotisivut. Luokka:Ruotsalaiset kirjailijat Luokka:Vuonna 1960 syntyneet Luokka:Elävät henkilöt
Kuorotyttö

Kuorotyttö on vuonna 1985 ilmestynyt Yön single, joka julkaistiin 12-tuumaisena maxisinglenä. Lisäksi siitä on olemassa seitsentuumainen levyautomaatteihin tarkoitettu versio. Singlen B-puolella on Jussi Hakulisen laulama Kollaa kestää -yhtyeen kappale Kaupungin valot, joka myöhemmin on julkaistu vain vuoden 2006 kokoelma-albumilla Yön valoisa puoli. Myös nimikappale Kuorotyttö on mukana ainoastaan kokoelmalevyillä. Single jäi Yön alkuperäisen kokoonpanon viimeiseksi levytykseksi Hakulisen erottua yhtyeestä seuraavana kesänä.Lindholm, Olli ja Rantanen, Ilpo: Yhden Yön tarina, s. 74, 77, WSOY 2007. ISBN 978-951-0-32853-8. == Taustaa == Kuorotyttö-single oli tarkoitettu Yön vastaiskuksi toiselle porilaisyhtyeelle Dingolle, joka Kerjäläisten valtakunta -albuminsa myötä oli syrjäyttänyt Yön Suomen suosituimman artistin paikalta. Yhtyeen aikaisemmasta tuotannosta poiketen se äänitettiin Lempäälän MSL-studion sijaan Helsingissä legendaarisella Finnvox- studiolla ja tuottajaksi palkattiin maan huippunimiin lukeutunut T. T. Oksala. Lisäksi levy päätettiin julkaista normaalin seitsentuumaisen sijaan 12-tuumaisena maxisinglenä. Nimikappaleelle saatiin vierailijaksi Belaboriksen laulaja Saara Soisalo, johon Yön jäsenet olivat tutustuneet helsinkiläisessä yökerhossa Oksalan esittelemänä. Toukokuussa 1985 julkaistu Kuorotyttö ei kuitenkaan nostanut Yötä takaisin Suomen suosituimmaksi yhtyeeksi, vaan Dingon single Kirjoitan pysyi listoilla sen yläpuolella. Kuorotyttö kävi kesän aikana parhaimmillaan Seura-lehden kokoamalla singlelistalla sijalla 8 ja Suosikin listalla sijalla 13.Listat 1985 Populaarimusiikin museo Pomus. Viitattu 17.4.2015. == Muusikot == *Olli Lindholm – laulu (A1) *Jani Viitanen – kitara *Juha Rauäng – basso *Veikko Lehtiranta – rummut *Jussi Hakulinen – kosketinsoittimet, laulu (B1) *Saara Soisalo – laulu (A1) == Kappaleet == ;A-puoli # ;B-puoli # == Lähteet == *YÖ: Kuorotyttö Finnmusic. ===Viitteet=== Luokka:Yön kappaleet Luokka:Vuoden 1985 kappaleet
Olli Kiiskinen

Olli Kiiskinen (15. elokuuta 1875 Kerimäki – 5. heinäkuuta 1943 Savonlinna) oli suomalainen maanviljelijä, Rantasalmen ja Säämingin kunnankirjuri sekä Maalaisliiton kansanedustaja vaalikauden 1909–1910. Hän oli ehdolla Mikkelin vaalipiiristä. Kiiskisen vanhemmat olivat maanviljelijä Paavo Kiiskinen sekä Katrina Turtiainen. ==Lähteet== Luokka:Suomalaiset maanviljelijät Luokka:Kansanedustajat Luokka:Suomen Keskustan poliitikot Luokka:Etelä-Savon vaalipiiri Luokka:Vuonna 1875 syntyneet Luokka:Vuonna 1943 kuolleet
Matthew Weiner

Matthew Weiner (s. 29. kesäkuuta 1965 Baltimore, Maryland, Yhdysvallat) on yhdysvaltalainen käsikirjoittaja, tuottaja ja ohjaaja. Hän on luonut televisiosarjan Mad Men (2007–2015), minkä lisäksi hänet tunnetaan myös työstään rikosdraama Sopranosin (1999–2007) viidennellä ja kuudennella tuotantokaudella. Weiner on voittanut monia palkintoja, muun muassa yhdeksän Primetime Emmy -palkintoa, kolme Golden Globea ja kuusi Writers Guild of America -palkintoa. Time valitsi hänet yhdeksi maailman vaikutusvaltaisimmista henkilöistä vuonna 2011. ==Nuoruus== Matthew Weiner syntyi vuonna 1965. Hän opiskeli filosofiaa, kirjallisuutta ja historiaa Wesleyanin yliopistossa, kunnes suoritti maisterin tutkinnon elokuva-alalla Etelä-Kalifornian yliopistossa. ==Filmografia== Televisiosarjat Vuosi Suomenkielinen nimi Alkuperäinen nimi Käsikirjoittajana Ohjaajana Tuottajana Jakso(t) 1999–2002 Tohtori Becker Becker 9 jaksoa 2002 Vaipparalli Baby Blues ”The Bad Family” 2002 Melkein sukua In-Laws ”Love is the Key” 2002–2003 Andy Richter Controls the Universe Andy Richter Controls the Universe ”The Maid Man” 2004–2007 Sopranos The Sopranos 12 jaksoa 2007–2015 Mad Men Mad Men 69 jaksoa ==Lähteet== ==Aiheesta muualla== * Luokka:Vuonna 1965 syntyneet Luokka:Yhdysvaltalaiset televisiokäsikirjoittajat Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Primetime Emmy -palkinnon saajat Luokka:Golden Globe -palkinnon saajat Luokka:Elävät henkilöt
At the Grave of Richard Wagner

At the Grave of Richard Wagner on yhdysvaltalaisen jousikvartetti Kronos Quartetin albumi, joka julkaistiin vuonna 1993 levymerkillä Nonesuch Records. == Kappaleet == # # # # # # # # == Kokoonpano == * David Harrington – viulu * John Sherba – viulu * Hank Dutt – alttoviulu * Joan Jeanrenaud – sello * Marcella DeCray – harppu (kappale "At the Grave of Richard Wagner") * Aki Takahashi – piano (kappale "At the Grave of Richard Wagner") == Aiheesta muualla == * At the Grave of Richard Wagner discogs.com -sivustolla Luokka:Vuoden 1993 albumit Luokka:Kronos Quartetin albumit